Икарус 231
Икарус 231 је југословенски, двоседи, једномоторни једниокрилни нискокрилац дрвене конструкције са неувлачећим стајним трапом чији је прототип у фабрици Икарус завршен 1948. године. Намењен је курирској служби као авион за везу.

Пројектовање и развој 
Овај авион су пројектовали конструктори Слободан Зрнић и Светозар Поповић, на основу претходне своје конструкције авиона Икарус 211, а прототип је направљен у Икарусу. Авион је био потпуно дрвене конструкције нискокрилац са уграђеним линијским мотором Валтер Минор 6-III (Wалтер Minor 6-III). Имао је фиксни класични стајни трап са репном дрљачом. Авион је био двосед са затвореном кабином у којој су седели један иза другог два члана посаде.

Технички опис
Носећа структура трупа авиона Икарус 231 је била класична решеткаста конструкција од заварених челичних цеви, предњи део трупа, капотажа мотора је била од алуминијумског лима а остали део трупа авиона је обложен импрегнираним платном. У трупу су биле смештене две кабине (кокпита) са поклопцем од плексигласа са дуплим командама и потребном инструментима. Кабине су биле у тандем распореду постављене једна иза друге.

Крила су била дрвене конструкције, конзолна и самоносећа са две рамењаче, трапезастог облика са благо заобљеним крајевима, обложена вишеслојном дрвеном лепенком. Конструкције репних површина су биле направљене као дрвене конструкције, обложени импрегнираним платном.

Стајни трап овог авиона је био класичан фиксан са две независне ноге са точковима на којима су се налазиле нископритисне гуме. У ногама су се налазили амортизери помоћу опруга. На репу авиона се налазила еластична челична дрљача.

Оперативно коришћење 
Направљена су два прототипа овог авиона. Први је коришћен у ЈРВ од 1948 до 1951. године када је предат Ваздухопловном савезу Југославије (ВСЈ) и тамо коришћен за обуку и тренажу спортских пилота. Други примерак је израђен 1948. г. под ознаком Икарус 231-1. највероватније нешто побољшан у односу на први прототип, он је интензивније коришћен и ЈРВ у периоду од 1948. г. до 1952. г. при чему је имао налет од 247 сати. Прилично израубован расходован је 1953. године.

Види још 
 Списак авиона произведених у Икарусу од 1946 до 1961.
 Икарус 211
 Аеро-2

Земље које су користиле овај авион 

 -ФНРЈ/СФРЈ

Референце

Литература 

 Жутић. Н. и Бошковић. Л., Икарус - Икарбус: 1923—1998, Икарбус, Београд, 1999.
 Команда РВ и ПВО,Чувари нашег неба, Војноиздавачки завод, Београд, 1977.

Спољашње везе 
 http://www.vazduhoplovnetradicijesrbije.rs/index.php/istorija/ikarus-231
 -{www.airwar.ru/enc/other/231.html}-

Школски авиони
Југословенско ратно ваздухопловство
Икарус
Југословенски и српски авиони
Ваздухоплови РВ и ПВО